Georg Ots Spa hotelli töötajad otsustasid üllatada koolivaheaega veetvaid lätlasi, pakkudes neile emakeelset teenindust.
Juhime tähelepanu, et artikkel on rohkem kui viis aastat vana ning kuulub meie arhiivi. Ajakirjandusväljaanne ei uuenda arhiivide sisu, seega võib olla vajalik tutvuda ka uuemate allikatega.
Hotellitöötajad üllatasid lätlasi nende emakeeles
Hotellitöötajad üllatasid lätlasi nende emakeeles
Saaremaal asuva GOSPA hotelli juht Piret Trei ütles, et kuna Lätis on parasjagu koolivaheaeg ja nende hotellis peatub palju lätlasi, otsustati nende jaoks midagi vahvat välja mõelda, kirjutab Saarte Hääl.
«Mõtlesime, et mis võiks olla veel ägedam, kui üllatada oma lätlastest külalisi nende emakeeles kõnelevate teenindajatega,» rääkis Trei. Nõnda kutsuti appi kolleegid Riias asuvast Alberti hotellist.
Klientidele on üllatus seni väga meeltmööda olnud. «Väike vau-efekt on see igal juhul,» kinnitas Trei.
Refereeritud artiklit saab täismahus lugeda Saarte Häälest.